# Alfonz Pechan

### El Vikipedio

PECHAN Alfonz (naskiĝis en 1902 - mortis la 24-an de aprilo 1994 en Budapeŝto) estis hungara esperantisto kaj mezlerneja instruisto.

Li verkis lernolibrojn pri matematiko, fiziko kaj meteologio. E-isto ekde 1920, li instruis la lingvon dum pli ol 60 jaroj, prezidis la Hungaran E-an Pedagogian Asocion (1935-1945) kaj la Landan Ekzamenan Komitaton (de 1939), ekzamenis pli ol 5 mil homojn. Li estis LKK-ano de la 51-a UK (Budapeŝto, 1966), landa inspektoro pri E-instruado kaj kunlaboranto de la ĉiutagaj E-elsendoj de Hungara Radio. Ses eldonoj de liaj daŭre uzataj hungara-Esperanta kaj Esperanta-hungara vortaroj (1958, 1961, 1988) vendiĝis en preskaŭ 100 mil ekzempleroj. Li redaktis E-hungaran Turistan vortaron (1968) kaj duvoluman Gvidlibron por supera ekzameno (1964, 1966; dua eld. 1979), kunkompilis geodeziajn kaj fervojistajn vortarojn. Li verkis multajn artikolojn kaj tradukis por Hungara Vivo kaj aliaj hungaraj E-revuoj, el kiuj plurajn li lingve kontroladis.

Elŝutita el "http://eo.wikipedia.org../../../a/l/f/Alfonz_Pechan_745c.html"

Kategorioj: Hungaraj esperantistoj | Naskiĝintoj en 1902 | Mortintoj en 1994

##### Views

- Artikolo
- Diskuto
- Aktuala versio

##### Serĉu